CELEX: 22016D1285
Language: et
Date: 2015-04-30 00:00:00
Title: EMP ühiskomitee otsus nr 102/2015, 30. aprill 2015, millega muudetakse EMP lepingu X lisa „Teenused üldiselt“ ja protokolli nr 31 koostöö kohta teatavates valdkondades väljaspool nelja vabadust [2016/1285]

4.8.2016   
               
               
                  ET
               
               
                  Euroopa Liidu Teataja
               
               
                  L 211/55
               
            EMP ÜHISKOMITEE OTSUS
      nr 102/2015,
      30. aprill 2015,
      millega muudetakse EMP lepingu X lisa „Teenused üldiselt“ ja protokolli nr 31 koostöö kohta teatavates valdkondades väljaspool nelja vabadust [2016/1285]
      EMP ÜHISKOMITEE,
      võttes arvesse Euroopa Majanduspiirkonna lepingut (edaspidi „EMP leping“), eriti selle artikleid 86 ja 98,
      ning arvestades järgmist:
      
                  (1)
               
               
                  EMP lepingusse tuleb inkorporeerida Euroopa Parlamendi ja nõukogu 25. oktoobri 2012. aasta määrus (EL) nr 1024/2012, mis käsitleb siseturu infosüsteemi kaudu tehtavat halduskoostööd ning millega tunnistatakse kehtetuks komisjoni otsus 2008/49/EÜ (1).
               
            
                  (2)
               
               
                  Määrusega (EL) nr 1024/2012 on tunnistatud kehtetuks komisjoni otsus 2008/49/EÜ, (2) mis sisaldub EMP lepingus, ja sellest tulenevalt tuleks otsusele 2008/49/EÜ osutav viide EMP lepingust välja jätta.
               
            
                  (3)
               
               
                  EMP lepingu X lisa ja protokolli nr 31 tuleks seetõttu vastavalt muuta,
               
            ON VASTU VÕTNUD KÄESOLEVA OTSUSE:
      Artikkel 1
      EMP lepingu X lisa punkti 2d (komisjoni rakendusotsus 2014/287/EL) järele lisatakse järgmine punkt:
      
         
                     „3.
                  
                  
                     
                        32012 R 1024: Euroopa Parlamendi ja nõukogu määrus (EL) nr 1024/2012, 25. oktoober 2012, mis käsitleb siseturu infosüsteemi kaudu tehtavat halduskoostööd ning millega tunnistatakse kehtetuks komisjoni otsus 2008/49/EÜ (ELT L 316, 14.11.2012, lk 1).
                     Käesoleva lepingu kohaldamisel kohandatakse nimetatud määruse sätteid järgmiselt:
                     
                                 a)
                              
                              
                                 sõnad „Euroopa Liidu toimimise lepingu (edaspidi „ELi toimimise leping“) artikli 26 lõige 2“ ja „ELi toimimise lepingu artikli 26 lõige 2“ asendatakse sõnadega „EMP lepingu artikli 1 lõike 2 alapunktid a) kuni d)“;
                              
                           
                                 b)
                              
                              
                                 sõnad „liidu õigusaktid“ asendatakse sõnadega „EMP lepingusse inkorporeeritud liidu õigusaktid“.“
                              
                           
               
      Artikkel 2
      EMP lepingu protokolli nr 31 artikli 17 lõike 6 alapunkti b (komisjoni otsus 2008/49/EÜ) teise taande tekst jäetakse välja.
      Artikkel 3
      Määruse (EL) nr 1024/2012 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
      Artikkel 4
      Käesolev otsus jõustub 1. mail 2015, tingimusel et kõik EMP lepingu artikli 103 lõike 1 kohased teated on edastatud (*).
      Artikkel 5
      Käesolev otsus avaldatakse Euroopa Liidu Teataja EMP osas ja EMP kaasandes.
      
         Brüssel, 30. aprill 2015
         
            
               EMP ühiskomitee nimel
            
            
               eesistuja
            
            Gianluca GRIPPA
         
      
      
         (1)  ELT L 316, 14.11.2012, lk 1.
      
         (2)  ELT L 13, 16.1.2008, lk 18.
      
         (*)  Põhiseadusest tulenevad nõuded on nimetatud.